Belhar geskrif | Die Vryburger
October 22, 2012 - Briewe - 2 comments
Op 5 Oktober 2012 plaas Beeld 'n brief van ene "ST Potgieter" waarin dié "ST" die Belhar-geskrif aanprys as sou dit dan algehee; Bybels-gefundeer wees, sowel as dat niemand wat Belhar al gelees het, nog "ja" kan sê vir apartheid nie. Ek het vir "ST" hierop geantwoord, maar Beeld het, soos verwag, nie kans gesien om my brief te publiseer nie. Belhar mag dus goedgepraat, en apartheid verdoem word, maar daar mag, volgens Beeld, nie daarop geantwoord word nie. Hieronder volg my ongepubliseerde brief aan Beeld: "Meneer, S T Potgieter sê in sy/haar brief aan Beeld van 5 Oktober 2012 "Belhar is netjies uit die Bybel verantwoord." Nee, ST, jy is verkeerd: Behalwe 'n paar Bybelteks-verwysings aan die begin van die dokument, is dit opvallend hoe enige sodanige tekste, en dus Bybel-verantwoording, júís ontbreek in die res van die dokument, dáár waar apartheid aangeval, en tot sonde en kettery verklaar word. Die taal en argumente wat daar gebruik word, is suiwer politiek en baie ver verwyder van enige Bybelse begronding! As jy dit nie kan raaksien nie, is jy politiek stiksieneriger as 'n klip. Jy sê ook: "As jy hierdie geskrif lees, kan jy nie ook nog "ja" sê vir apartheid nie." Wel, vriend(in), ek het nuus vir jou: ek en baie ander HET hierdie geskrif gelees, wat ons maar net weer opnuut oortuig het hoe REG apartheid was; hóé links-kommunisties, hóé polities reg Belhar is; hóé ons ons NIE daarmee kán vereenselwig nie; en hóé veel ons WEL nog "JA" moet sê VIR apartheid. Jy sê verder: "Die saak waaroor dit dus eintlik gaan, is of jy steeds "ja" sê vir apartheid, soos wat 'n klein groepie wel nog doen, en of jy "nee" sê vir apartheid, soos wat die meerderheid doen." Dus: iets is verkeerd as dit deur 'n "klein" groepie gedoen word, en reg as dit deur die "meerderheid" gedoen word? Jy sê mos dit is waaroor dit EINTLIK gaan?
Nou, dan was dit seker óók reg toe 'n meerderheid geskreeu het "Kruisig Hom! Kruisig Hom!"? Jy moet dink voor jy sekere dinge in die openbaar sê, ST. Laastens: Ek weet nie of jy al mens was op 6 September 1966 nie. Want as jy nie was nie, durf jy nie 'n aanval op apartheid maak nie, omdat jy apartheid dan nooit geken en beleef het nie. Jy sien, dit was die dag waarop apartheid in Suid-Afrika vermoor is. Maar as jy wél al mens was, en apartheid tóé, anders as nou, ondersteun het, sê dit nie juis veel van jou politieke integriteit nie. Dan begin jy vir my so ietwat na 'n politieke jellievis lyk: geen politieke ruggraat nie; gaan maar net saam met die stroom. As apartheid vir jou verkeerd is, dan is die logiese afleiding tog seker dat die teendeel daarvan, naamlik dit wat vandag in Suid-Afrika, apartheidlose Suid-Afrika aangaan, vir jou reg is: 'n God-lose "Grondwet", toenemende rassespanning, rassehaat a la Malema teenoor Blankes, plaasmoorde, korrupsie, "affirmative action", minagting van Afrikaans, aborsie, prostitusie, homoseksualisme, voorvadergees-aanbidding, ensovoorts ad nauseam. Want dit is alles dinge wat deur 'n nie-apartheids-, meerderheids-"regering" gedoen en/of toegelaat word? — daardie meerderheid wat vir jou reg is? Miskien moet jy maar weer 'n slag gaan dink oor Belhar.
2 thoughts on "Belhar geskrif"
Vaandrig October 22, 2012 at 8:51 pm
Genl. Van der Merwe, oud-polisiehoof, sê in 'n weldeurdagte memorandum oor die Belhar Belydenis onderrmeer die volgende –
"7.1 Van die besware wat tydens die eerste sinodesitting teen die Belydenis geopper was, was die volgende:
8. Volgens die beskikbare feite het die invloed van dr. Boesak en sy ondersteuners – maar ook die invloed van die SARK – in die geheel 'n sterk rol in die opstel van die belydenis gespeel. Dit loënstraf die aanspraak dat die Belydenis van Belhar die geloofskreet van gelowiges uit 'n tyd van groot krisis en beproewing in die Suider-Afrikaanse samelewing bevat."
DuP du Plessis November 16, 2012 at 10:51 am
Geen twyfel bestaan oor die basiese fundering van die Belhar-dokument nie, dit was polities geïnspireerd en gebaseer op die Bevrydingsteologie. Hoewel teksverwysings uit die Bybel aangehaal word, bly die wese van die dokument, humanisties. Die kern daarvan draai om die mens, terwyl die kern van 'n ware Geloofsbelydenis pertinent om ons geloof in ons God en Vader behoort te draai. 'n Duidelike klemverskuiwing word bespeur, weg van die Skriftuurlike waarheid "dat God geen aannemer van die persoon is nie, maar dat in elke nasie die een wat Hom vrees en geregtigheid doen, Hom welgevallig is" (Hand. 10:34-35), na die Bevrydingsteologie met die standpunt dat God 'n spesifieke tipe mens voortrek nl. armes, minderbevoorregtes en die verontregtes. As ons die Belhar-dokument alleenlik aan die hand van God se onfeilbare Woord beoordeel, kom ons tot die gevolgtrekking dat dit die toets van die Skrif nie kan deurstaan nie. Beoordeling van die drie kernterreine wat aangespreek word nl. versoening, geregtigheid en kerkvereniging dui baie duidelik op die ontsporing van die opstellers hiervan. Dit blyk baie duidelik dat hulle hier 'n ydele poging aangewend het om die kerk voor die politieke wa in te span.
Behoudende en Skrifgebonde gelowiges wat die Belhar belydenis bestudeer het, kom tot geen ander gevolgtrekking as dat hierdie, op die oog en oor af mooiklinkende dokument, nie God's Woord as basis het nie, maar 'n marxisties georkestreerde ideologie van 'n valse wêreldvrede en Babelse eenheid. Die oorsprong en inkleding daarvan is nie net uiters verdag nie, maar beweeg ook ooglopend buite om die Skrif en bewandel die bedenklike pad van liberale politiek wat uit en uit op die lees van Marxisme geskoei is. Die Bevrydings-teologie leer ons nie van die bevryding van sonde deur die Bloed van Christus nie, maar verbind die Kerk tot radikale politieke aksie om 'n nuwe samelewing te skep. Hul sien dit as 'n klasgebaseerde stryd van armes teen hul onderdrukkers. Dis totaal onaanvaarbaar dat die NGK en NHK hulself en hul lidmate in 'n situasie laat in onderhandel het, dat 'n dokument soos 'Belhar' oorweeg is as 'n vierde belydenisskrif. Hierdie kerke moes geweier het dat daar deur Boesak en/of die SARK aan hulle voorgeskryf word oor hoe hulle, hul geloof in God moet bely en Hom moet dien en eer. Sal alle regdenkende lidmate van hierdie kerke nou tugwaardig word as hulle hierdie dokument, as 'n humanistiese dwaling verwerp?